Kære læser,
Juni er kommet, og sommeren nærmer sig med lange lyse dage, hyggelige stunder og forventningen om ferie og afslapning. For mange betyder det tid til at nyde haven, tage på udflugter eller samle familie og venner omkring gode oplevelser.
Inden sommerferien for alvor tager over, har vi dog stadig en række spændende aktiviteter på programmet. Juni bliver en måned, hvor vi både afslutter en aktiv sæson og ser frem mod de mange oplevelser, der venter efter sommeren.
Flere af vores faste aktiviteter holder sommerpause i juli, og derfor er dette også det sidste aktivitetsnyhedsbrev, inden vi vender tilbage i august. Vi glæder os allerede til at præsentere nye arrangementer, fællesskaber og oplevelser, som du kan se frem til efter ferien.
Allerede nu kan vi løfte sløret for nogle af efterårets højdepunkter. Blandt andet en spændende synstolket musical i Fredericia, samt arrangementer med krimier, mysterier og mordgåder i september. Samtidig er planlægningen af årets julemarked godt i gang, og du kan allerede nu høre mere om mulighederne for at deltage som udstiller.
Vi håber, du vil tage et kig på månedens aktiviteter og benytte chancen for at være med, mens der stadig er ledige pladser. Ofte er det netop de oplevelser, man næsten gik glip af, der bliver dem, man husker længst.
Rigtig god læselyst, god sommer – og på gensyn til et spændende efterår fyldt med nye oplevelser og gode fællesskaber.

Rigtig god læselyst!

[bookmark: _Toc223526308][bookmark: _Toc231459170]Arrangementer
Her finder du de kommende landsdækkende aktiviteter

[bookmark: _Toc231459171]DU kan lige nå det !
Sommersmagning med sol i glasset – og smil på læben
Torsdag den 18. juni kl. 19 inviterer vi dig til en inspirerende aften på Zoom
her kan du smage 6 lækre velsmagende gourmetsafte og Lisa fra Gourmetsaft i Rødovre guider igennem alle slags med entusiasme og indsigt.
Se mere om hvilke lækre ting, der skal smages på www.blind.dk/sommersmagning26 
Prisen for en smagskasse er kun 225 kr., og sidste frist for tilmelding og betaling er allerede den 9. juni, så SKYND DIG at melde dig og inviter gerne familie og venner med til denne herlige sommeraftenssmagning.
Ring eller skriv til Gitte Micheelsen på gmi@blind.dk eller på 92 82 29 31 for tilmelding og se på hjemmesiden for flere oplysninger.


[bookmark: _Toc231459172]Reminder – der er stadig ledige pladser til en hyggelig og underholdende aften med Eddie fra Midtfyns Bryghus 
Torsdag den 25. juni 2026 kl. 20-ca. 22 på Fuglsangcentret.
Alle kan deltage – du behøver ikke være medlem af Dansk Blindesamfund for at være med, så inviter naboer, venner og spred budskabet om denne spændende aften i dit netværk. Tag gerne venner, familie, naboer eller kollegaer med.
Aftenen byder på:
• Stand-up med Eddie
• Smagning af 7 øl fra Midtfyns Bryghus
• Grillbuffet som tilkøb
• Hygge, grin og godt selskab
Der er fortsat ledige pladser til selve showet og spisning af grillbuffet.
Ønsker du overnatning (gælder kun medlemmer samt en ledsager) så ring eller skriv til Gitte Micheelsen og spørg om ledige værelser.
Pris:
300 kr. for show, ølsmagning og ølglas
Grillbuffet kan tilkøbes for 300 kr.
Pris for overnatning i dobbeltværelse er 950kr. (Dette gælder kun for medlemmer af Dansk Blindesamfund og prisen er den samme for en ledsager).
Tilmelding og betaling senest den 12. juni 2026 til Gitte Micheelsen på gmi@blind.dk eller på 92 82 29 31.
Betaling via MobilePay 25 32 03 eller bankoverførsel til Danske Bank reg.nr. 4180 konto 000 300 2217 – skriv “Eddie” i kommentarfeltet.

Kom og få en sjov aften og støt et godt formål - Eddie donerer hele aftenen fra kl. 20 til Dansk Blindesamfund. 
Læs også på www.blind.dk/eddie-paa-fsc  
[bookmark: _Toc193198824][bookmark: _Toc228783914]
[bookmark: _Toc231459173]Nyt fra Hovedbestyrelsen
Hovedbestyrelsens møder er åbne for såvel digitale som fysiske tilhørere, og det er derfor muligt at overvære hovedbestyrelsens møde den 26.-28. juni. 
Vær opmærksom på, at:
· du skal være medlem af Dansk Blindesamfund for at få adgang til at overvære mødet,
· du som digital tilhører vil være mutet under hele mødet, og der er således ikke mulighed for at stille spørgsmål eller lignende,
· der ikke ydes support udover de gængse vejledninger i brugen af Zoom,
· navne på tilhørere vil blive oplæst ved mødets åbning. Det er derfor vigtigt, at du har navngivet dig korrekt i Zoom, så vi har mulighed for at identificere dig.
Du kan tilmelde dig som digital tilhører og få et link tilsendt sammen med en overordnet tidsplan for mødets afvikling ved at rette henvendelse til Mariann Lillemose på mail mli@blind.dk eller tlf. 21 71 67 98. Vi skal bruge dit navn og medlemsnummer (eller fødselsdato). Hvis du ønsker at blive ringet op, skal du oplyse dette ved tilmeldingen til mødet. Frist for tilmelding er fredag den 26. juni kl. 14.00.
Husk, at du også kan abonnere på lydoptagelsen fra HB-mødet samt øvrigt HB-materiale. Det kan arrangeres ved at kontakte Medlemsservice via e-mail medlemsservice@blind.dk eller tlf. 38 14 88 44.

[bookmark: _Toc231459174]"Bliv en del af årets hyggeligste julefællesskab".

Har du været kreativ i årets løb? Så book din stand til Julemarkedet 2026 allerede nu!

Selvom julen måske føles langt væk, er det faktisk nu, du skal sikre dig en plads på årets hyggeligste julemarked.
Den 28. - 29. november 2026 begge dage fra 10-16 forvandles Fuglsangcentret igen til et stemningsfyldt juleunivers fyldt med kreativitet, juleglæde og fællesskab. Derfor kan du allerede nu booke en stand og blive en del af en helt særlig weekend, hvor medlemmer med synshandicap mødes om det, de har skabt med hænderne og hjertet gennem året.
Har du strikket, syet, drejet træ, lavet keramik, smykker, julepynt, dekorationer eller noget helt andet? Så er Julemarkedet stedet, hvor du kan vise dine kreative projekter frem og sælge det, du har brugt tid og kærlighed på at skabe.
Men Julemarkedet handler om meget mere end salg. Det handler også om at mødes, inspirere hinanden, dele idéer og være en del af et varmt og hyggeligt fællesskab, hvor juleglæden allerede begynder at brede sig længe før december.
Som noget nyt tilbyder vi i år tilmeldte standholdere mulighed for overnatning på Fuglsangcentret. Det betyder, at du kan nyde hele julemarkedsoplevelsen, deltage i hyggen og samværet – og slippe for at tænke på transport hjem, når dagen er slut.
Sæt kryds i kalenderen
Torsdag den 20. august kl. 19.00-20.00 inviterer vi til informationsmøde om Julemarkedet på Zoom. Her fortæller vi mere om markedet, standmuligheder, overnatning og alt det praktiske.
Har du ikke mulighed for at deltage via Zoom, er det ingen hindring – vi ringer dig selvfølgelig op, så du også kan være med.
Der kommer løbende flere informationer i medlemsbladet, aktivitetsnyhedsbrevet og på Facebook, så hold øje med de kommende opdateringer.
MEN tøv ikke og book din stand allerede nu!
Så find garnet, limstiften, saven, penslen eller hvad du nu arbejder med frem – og glæd dig til en weekend fyldt med julestemning, inspiration og godt selskab.
Vi glæder os til at se dig på Julemarkedet 2026!

[bookmark: _Toc231459175]Hvem er morderen? – Et døgn i kriminalpolitiets skygge
Der hviler en særlig stemning over Fuglsangcentret denne weekend. Et sted blandt vidneforklaringer, tekniske spor, hemmelige breve og skjulte motiver gemmer sandheden sig. Spørgsmålet er bare: Kan du finde den, før tiden løber ud?
Lørdag den 5. september kl. 14.00 åbner vi døren til en verden af mysterier, mord og efterforskning, når Fuglsangcentret forvandles til kriminalpolitiets hovedkvarter. Frem til søndag den 6. september efter morgenmaden skal deltagerne arbejde som rigtige kriminalefterforskere i jagten på fire forskellige mordere.
Deltagerne bliver fordelt på fire efterforskningsteams og får adgang til det materiale, som normalt danner grundlag for politiets opklaring af drabssager. Afhøringsrapporter, gerningsstedsanalyser, tekniske spor, beviser og mistænkte skal granskes, vurderes og sættes sammen, indtil brikkerne falder på plads.
I løbet af weekenden skal holdene forsøge at opklare fire vidt forskellige sager. Hvem stod bag mordet på Samsø? Er en uskyldig blevet dømt for en forbrydelse, han aldrig begik? Hvad skete der egentlig bag kulisserne ved det drabelige teatermord? Og hvad gemmer der sig bag den mystiske sag om det sidste brev?
Inden efterforskningen går i gang, får vi besøg af den erfarne kriminaltekniker Bent Hytholm Jensen. Efter flere årtier med kriminalteknisk arbejde tager han os med ind bag politiafspærringerne og fortæller om metoderne, værktøjerne og de afgørende detaljer, som kan afsløre en gerningsmand. Han giver samtidig et fascinerende indblik i, hvad man skal være opmærksom på, når man træder ind på et gerningssted, og hvordan selv de mindste spor kan få afgørende betydning for en efterforskning.
Alle mordmysterier og alt materiale er gjort tilgængeligt med sortskrift, punktskrift, lyd og taktile elementer, så alle kan deltage på lige fod.
Har du en lille Barnaby eller Colombo gemt i maven? Elsker du mysterier, logiske udfordringer og følelsen af langsomt at nærme dig sandheden? Så er dette arrangement måske lige noget for dig.
Prisen er 600 kr. pr. person. Ledsagere deltager til samme pris.
Sidste frist for tilmelding er den 20. august.
Oplys evt. diæthensyn og om du har hun med ved tilmelding.
Der kan indbetales enten via Mobile Pay på 25 32 03 eller via bankoverførsel til Dansk bank på reg.nr. 4180 kontonummer 000 300 2217 og skriv Krimi i kommentarfeltet. Men vær advaret: Når først efterforskningen går i gang, er der ingen vej tilbage. Nogen lyver. Nogen skjuler noget. Og blandt de mange spor gemmer morderen sig stadig ... måske lige foran næsen på dig.

[bookmark: _Toc231459176]Prøv Qi Gong med Lene Schultz
Har du lyst til at opleve en træningsform, der skaber ro, balance og ny energi? Så kom og NYHED - Prøv Qi Gong på zoom.
Qi Gong er en mere end 3000 år gammel kinesisk helse- og bevægelseskunst. Gennem rolige, flydende bevægelser, dybe vejrtrækninger og mental fokusering styrkes både krop og sind. Træformen kaldes ofte "meditation i bevægelse" og kan bedst beskrives som kinesisk helsegymnastik.
Qi Gong er for alle – uanset alder og erfaring – og giver en skøn pause fra hverdagens tempo.
Kom og oplev, hvordan enkle bevægelser kan skabe velvære, nærvær og ny energi. 
Qi Gong starter op på zoom fra uge 33 og vil køre onsdage fra kl. 19.30-20 i ulige uger frem til jul.
Se mere på www.blind.dk/qigong   
Vi glæder os til at se dig!

[bookmark: _Toc231459177]Synstolket musicaloplevelse: FANG VINDEN – 9. oktober i Fredericia
Glæd dig til en helt særlig kulturoplevelse, hvor du kan komme helt tæt på musicalens magi. Den 9. oktober inviterer vi til en synstolket forestilling af musicalen Fang Vinden på Fredericia Musicalteater – kombineret med hyggeligt samvær, fællesspisning og mulighed for at møde skuespillere.
Arrangementet begynder kl. 16.30 med middag på Fuglsangcentret. Herefter går turen samlet med bus til teatret, hvor der kl. 18.00 er en særlig introduktion. Her får du mulighed for at møde nogle af forestillingens medvirkende, høre om opsætningen og – som noget helt særligt – opleve udvalgte rekvisitter på nært hold. Der udleveres naturligvis synstolkningsudstyr, så du får hele forestillingen med i detaljer.
Selve musicalen er en storslået fortælling om frihed, kærlighed og modet til at følge sine drømme. Vi befinder os i 1700-tallets piratunivers, hvor de to historiske kvindelige pirater Anne Bonny og Mary Read trodser alle normer og sejler ud på eventyr. Med dramatik, stærke følelser og medrivende musik føres du fra Jamaicas pirathavne til vilde nordiske farvande i en intens og sanselig oplevelse.
Efter forestillingen er der fælles hjemtransport for deltagere i den samlede pakke.
Vælg den løsning, der passer dig:
Du kan deltage på to måder:
Den lille musicalpakke, som koster 350 kr., og hvor du møder direkte ved teatret kl. 18.00. Prisen dækker en billet til forestillingen, samt introduktion og møde med skuespillere. Du kan tage én ledsager med gratis.
Medbring gyldigt ledsagerkort fra Danske Handicaporganisationer til både den store og lille musicalpakke.
Den store “alt-i-én” musicalpakke, som koster 1.275 kr. for dig og din ledsager samlet. Uden ledsager er prisen 850 kr. Prisen inkluderer lækker tapasanretning kl. 16.30 på Fuglsangcentret, introduktion og møde med skuespillere, teaterbillet, fælles transport tur/retur samt overnatning på Fuglsangcentret.

Uanset hvilken pakke du vælger, er forestillingen synstolket, og du får udleveret udstyr i teatret, så oplevelsen bliver så levende og nærværende som muligt.
Tilmelding
Tilmeld dig allerede nu, så du er sikker på en plads. Sidste frist er 24. september.
Du skal tilmelde dig til Gitte Micheelsen på gmi@blind.dk eller på tlf. 92 82 29 31.

Ved tilmelding bedes du oplyse mailadresse, mobilnummer samt eventuelle kosthensyn. Har du ikke selv en ledsager, hjælper vi gerne med at finde en, sig det blot ved tilmeldingen.
Du kan indbetale enten via Mobile Pay på 25 32 03 eller via bankoverførsel til Danske Bank på reg.nr. 4180 kontonummer 000 300 2217 og skriv MUSICAL i kommentarfeltet. 
Vil du ikke gå glip af denne oplevelse, så er det en god idé at sikre sig en plads i god tid.
Så tilmeld dig allerede nu!
Dette er en oplevelse, hvor fællesskab, kultur og sanser går op i en højere enhed – en dag, der både rører, underholder og bringer dig helt tæt på scenekunsten sammen med andre.

[bookmark: _Toc231459178]Sommerferie i de faste Zoom aktiviteter 

Selvom sommeren nærmer sig med hastige skridt, og vi glæder os til at nyde solen og den skønne natur, vil vi gerne minde jer om, at alle vores faste online aktiviteter holder sommerferie. Fortvivl dog ikke, for vi starter op igen i uge 32.

Den sidste uge inden ferien er uge 26 (mandag den 22.-fredag den 26. juni), så sørg for at få det hele med, inden vi tager en velfortjent pause. 

Så inden vi går på sommerferie, kan du få en hyggelig snak om hverdagen, eller få en god aktuelsnak om fodbold i Fodboldforum, hvor man kan dele spændinger og forventninger. Og i år er der jo VM i fodbold, så Fodboldforum venter lidt med at holde sommerferie.
Er du mere til mindfulness eller en hyggelig online strikkeklub, så er der også en god mulighed for dette. 
Sidst, men ikke mindst, tilbyder vi stadig noget for dem, der er mere til fysisk aktivitet TRX, morgengymnastik samt en skøn omgang yoga. 
Og for læsehestene bliver der god tid til at læse næste bog, inden Boghjørnet starter op igen i september. Se bogliste for efteråret på hjemmesiden eller i Aktivitetsnyhedsbrevet og i Medlemsbladet.
Se her, hvornår sidste gang er inden sommerferien:

En hyggelig snak om hverdagen - Mandag den 15. juni kl. 19.30-21: 
Link: https://us02web.zoom.us/j/86299991583?pwd=SHAzL1kwTmcyYm1PdkdzNVNLNUZ6dz09

Yoga for alle - Tirsdag den 23. juni fra kl. 9-10.30: 
Link:
https://us02web.zoom.us/j/83995454996?pwd=bkhtRlNxL3E3SnZCTU1oSFNHcHJNQT09

Mindfulness - Tirsdag den 23. jjuni kl.19-20: 
Link: https://us02web.zoom.us/j/89699070299?pwd=b3M4cFJxUHFnZnpuU3kyWW8vNzg0QT09

TRX - Onsdag den 24. juni kl. 15-16: 
Link: https://us02web.zoom.us/j/83758675817?pwd=SHAzL1kwTmcyYm1PdkdzNVNLNUZ6dz09

Garnnøglet - Onsdag den 24. juni kl. 19-20.30: 
Link:
https://us02web.zoom.us/j/85151275582?pwd=b3M4cFJxUHFnZnpuU3kyWW8vNzg0QT09

Min smarte hverdag - Onsdag den 24. juni kl. 20-22: 
Link:
https://us02web.zoom.us/j/89287148210?pwd=TkZLeU1MY2d5eUpqeTJ5WUJTRHlVUT09

Morgengymnastik - Fredag den 26. juni kl. 8-8.30:
Link: https://us02web.zoom.us/j/85219085195?pwd=TkZLeU1MY2d5eUpqeTJ5WUJTRHlVUT09

Fodboldforum- OBS OBS Tirsdag den 30. juni kl. 19.30-21:  - (pga. VM i fodbold

Link:
https://us02web.zoom.us/j/82132923021?pwd=TkZLeU1MY2d5eUpqeTJ5WUJTRHlVUT09
 
Boghjørnet har allerede holdt sommerferie, men starter op igen torsdag den 10. september fra kl. 10-11.30. 
Første bog - eller rettere bøger denne gang - er Sarah Larks bøger i to bind: De lange, hvide skyers land. Bind 1.  Bognr.  53599 og De lange, hvide skyers land, Bind 2. Bognr. 53600.

Du kan som sædvanlig finde bøgerne på Det Kongelige Bibliotek Nota, og du har jo god tid til at få læse bøgerne:)

Har du en idé eller passion for noget, som du tænker andre også kunne være interesseret i at mødes om helt uforpligtende på zoom – så ring eller skriv endelig til aktivitet@blind.dk eller 92 82 29 31 og lad os snakke om det. Vi hjælper gerne i gang med fællesskaber på zoom – hvor alle uanset bopæl og teknisk kunnen kan være med. 
Vil du vide mere om vores online aktiviteter eller har du spørgsmål, er du altid velkommen til at kontakte Gitte Micheelsen. Enten på gmi@blind.dk eller på 92 82 29 31 – det gælder også, hvis du gerne vil ringes op til en af aktiviteterne. 

Vi ønsker jer alle en dejlig sommer og byder velkommen igen i uge 32.
Se på hjemmesiden www.blind.dk/aktiv eller i Medlemsblad nr.  9, hvornår zoom aktiviteterne starter op igen i uge 32/33.
Sommerlig hilsen Aktivitetsteamet.

[bookmark: _Toc223526320][bookmark: _Toc231459179]Kurser
Herunder finder du kurser, som stadig har ledige pladser
Læs mere om de enkelte kurser på www.blind.dk/kursuskalender

[bookmark: _Toc231459180]Kajak for alle (Flexhold)
Tag med på kajakeventyr med Dansk Blindesamfund – uanset erfaring!
Fredag den 26. juni kl. 14.00 til mandag den 29. juni efter morgenmaden.
Underviser: Kim og Jonas Sønderbek
Drømmer du om at komme på vandet? På dette kajakkursus lærer du at ro kajak i trygge rammer – uanset om du er nybegynder eller har lidt erfaring.
Du får introduktion til udstyr og sikkerhed, træning i svømmehal samt praktisk undervisning på vandet hos Fredericia Kajakklub. 
Du skal kunne svømme og være i almindelig god fysisk form.
Flexhold: Tag gerne en ven, partner eller ledsager med på samme vilkår og til samme pris.
Prisen er 2.590 kr.
Tilmelding til Kursusafdelingen på telefon 76 20 22 06 eller via mail kursusafdelingen@blind.dk. 

[bookmark: _Toc231459181]Sommer Yoga Retreat – ro, varme og fornyet energi
Fredag den 31. juli kl. 11.00 til søndag den 2. august kl. 14.30.
Trænger du til en pause med ro, nærvær og ny energi?
Tag med på yoga retreat på Fuglsangcentret og forkæl dig selv med skønne sommerdage fyldt med blid yoga, mindfulness, meditation, afspænding og vejrtrækningsøvelser.
Du får enkle redskaber, som du nemt kan tage med hjem og bruge i hverdagen. 

Kurset er på 21,5 lektioner for max 7 kursister og koster kr. 2.036,-.
Tilmelding til kursusafdelingen telefon 76 20 22 06 eller via mail kursusafdelingen@blind.dk.

[bookmark: _Toc231459182]Sportsweekend for unge
Fredag den 14. august til søndag den 16. august
Er du mellem 16 og 35 år, og har du lyst til en sjov, aktiv og hyggelig weekend? Så kom med til Fuglsangcentret og prøv nye aktiviteter sammen med andre unge.
Du kan blandt andet prøve tandemcykling på Odense Cykelbane, klatring i Kolding Klatreklub, dans samt TRX eller løb. Om aftenen er der hygge, spil og spændende oplæg.
Kurset er for alle – du behøver hverken være trænet eller erfaren. Det vigtigste er, at du har lyst til at prøve noget nyt og møde nye mennesker.
Weekenden arrangeres af Parasport Danmark, Dansk Blindesamfunds Ungdom og Dansk Blindesamfunds kursusafdeling. Undervisere er Kenneth Bremer og Ricky Nielsen.
Deltagerprisen er kun 400 kr., da Dansk Blindesamfund dækker ophold og forplejning. Det er også muligt at medbringe en ledsager for 400 kr.
Tilmelding sker til kursusafdelingen på kursusafdelingen@blind.dk eller telefon 76 20 22 02. 

[bookmark: _Toc231459183]Motion & Velvære - Klassisk 
Tirsdag den 11.august til torsdag den 13.august  
Kom med på et hyggeligt og inspirerende hold, hvor vi kombinerer blid og styrkende træning med velvære og afslapning.
Sammen med Gitte kan du glæde dig til varieret motion, yoga, meditation, spa og saunagus – alt tilpasset holdets deltagere og med plads til at tage tingene i dit eget tempo.
Kurset koster 2.036 kr og tilmelding skal ske til Kursusafdelingen på 
76 20 22 06 eller på kursusafdelingen@blind.dk

[bookmark: _Toc231459184]Trædrejning v/Brian Sørensen
Mandag den 17.august til onsdag den 19. august
Har du lyst til at lære at dreje træ på en drejebænk?
På vores trædrejningskursus kan både nybegyndere og øvede være med. Underviser Brian giver kyndig vejledning, så du kan skabe smukke og anvendelige ting i træ – fra kuglepenneskafter og vinpropper til skåle og fade.
Det koster 1.942 kr. at deltage og du kan tilmelde dig til kursusafdelingen på telefon 76 20 22 02 eller via mail til kursusafdelingen@blind.dk. 
[bookmark: _Toc223609146][bookmark: _Toc228456197]
[bookmark: _Toc231459185]Synstolkede film (fysisk)
I juni kan du glæde dig til en film med synstolkning, i biografen:

· Vores Løfte – premiere 18. juni 

Da TV-værten og den tidligere professionelle svømmer Marie hører, at hendes mand og tidligere træner bliver offentligt beskyldt for nogle gamle sager om seksuelt magtmisbrug, er hendes første instinkt, at det må være en fejl. Men efterhånden som flere påståede ofre står frem, tvinges hun til at genoverveje ikke kun hendes mands karakter, men også hele deres forhold. For kan kærligheden overleve, når tvivlen sætter ind?

[bookmark: _Toc231459186]Bevillinger
Kreds Vendsyssel - Sommerudflugt til Egholm og det maritime oplevelsescenter Springeren
Kreds Sydøstjylland - Byklubberne på samlet sommerudflugt til Kellers Minde i Brejning 
Kreds Viborg-Skive - To-dages tur til Fuglsang Festivalen på Fuglsangcentret 
Kreds Midtvest - Sommerudflugt til Strandingsmuseet med kaffesmagning 
Kreds Frederiksberg - IT for sjov vol. 2
Kreds Nordsjælland - Aktiviteter på miniferien på Fuglsangcentret 
Kreds Vendsyssel/region og Viborg/Skive - Kør bil arrangement på Jyllandsringen ved Silkeborg 
Kreds Storkøbenhavn Nord - Fælles bestyrelsesmøde for kredsene i det kommende Region Sjælland 
Kreds Nordsjælland - Sommertur til Søfartsmuseet i Helsingør
Kreds Storkøbenhavn Syd - Aktiviteter på miniferien på Fuglsangcentret 
Kreds Storkøbenhavn Nord - Fælles sommerafslutning for klubberne
Kreds Sydøstjylland - høstfest 
Kreds Frederiksberg - Jazzaften for region Øst 

[bookmark: _Toc231459187]VIDSTE DU AT
… vi i Dansk Blindesamfund har vores helt eget kor – Fuglsangkoret?
I Fuglsangkoret er glæden ved at synge og det gode fællesskab det allervigtigste. Som man siger: Hver fugl synger med sit næb. Her er der plads til alle stemmer, uanset om du synger alt, sopran, tenor eller bas. Det handler ikke om at være perfekt – det handler om at synge af hjertets lyst.
Koret mødes til øveweekender fire gange om året, fra fredag eftermiddag til søndag middag. Mellem øveweekenderne er der mulighed for at øve sangene hjemmefra, så alle kan være godt med. Repertoiret spænder bredt og byder på både pop, rock, lidt jazzede ballader samt sange på både dansk og engelsk.
En korweekend handler dog om meget mere end sang. Lørdag aften samles vi til hyggeligt socialt samvær, hvor fællessangen får frit spil, og hvor vi synger lige præcis det, hjertet begærer. Her opstår mange gode grin, nye venskaber og stærke fællesskaber.
Har du lyst til at være med?
Næste øveweekend finder sted fra fredag den 28. august kl. 15.00 til søndag den 30. august kl. 13.00. Prisen for at deltage i en korweekend er 1.282 kr.
Du kan tilmelde dig hos Kursusafdelingen på kursusafdelingen@blind.dk eller telefon 76 20 22 06 senest 9.juli. Her kan du også høre mere om koret og få svar på dine spørgsmål.
Er du på Fuglsangcentret i en af øveweekenderne, er du også meget velkommen til at kigge forbi. Kom gerne ind og syng med lørdag aften, eller kig ind i løbet af weekenden og oplev stemningen. Måske opdager du, at Fuglsangkoret er noget for dig.
Vi glæder os til at synge sammen med dig!

På vores hjemmeside www.blind.dk/aktiv kan du se alle kommende arrangementer fra landsforeningen.
Du kan høre om den næste uges aktiviteter ved at ringe til tlf. 70 20 85 85, her kan du også høre det nyeste nyhedsbrev, så snart det er indtalt.

aktivitet@blind.dk 
Gitte Micheelsen, tlf. 92 82 29 31, mail: gmi@blind.dk 

